Aleksandrs Fiers

Aleksandrs Ilarju Takeda Sakai duš Santušs Fiers (; dzimis  Žoinvili) ir Brazīlijas starptautiskais lielmeistars šahā (2007).

 Biogrāfija 
Pirmos panākumus šahā guvis 1995. gadā Kuritibā, kad uzvarējis Panamerikas junioru šaha čempionātā U10 vecuma grupā. No 1995. līdz 2005. gadam izcīnījis septiņas zelta medaļas Brazīlijas junioru šaha čempionātos dažādās vecuma grupās. 1998. gadā kļuvis par Pasaules junioru šaha vicečempionu U10 vecuma grupā.World Championship u10 (boys) 1998 2004. gadā bijis otrais starptautiskā šaha turnīrā Sanpaulu. 2005. gadā uzvarējis Brazīlijas šaha čempionātā.72° Campeonato Brasileiro 2005 Divus gadus pēc kārtas uzvarējis starptautiskajos šaha turnīros Santusā (2007, 2008). 2008. gadā Portualegri bijis trešais Brazīlijas šaha čempionātā.André Diamant wins Brazilian Championship 2008 2009. gadā uzvarējis starptautiskajos šaha turnīros Sanpaulu, Riodežaneiro, Kočabambā un Barselonā, kopā ar Oleksandru Ipatovu dalījis pirmo vietu šaha turnīrā Sabadeļā (Spānija). Šajā pašā gadā piedalījies arī Pasaules kausa izcīņā šahā pēc izslēgšanas sistēmas, kurā 1. kārtā zaudējis Aleksandram Halifmanam. 2011. gadā kļuvis par Brazīlijas šaha čempionāta sudraba laureātu.2011 Brazil Chess Championship 2012. gadā uzvarējis Prāgas starptautiskajā šaha turnīrā Open Praha 2012. 2012. gadā Rīgā starptautiskā šaha festivālā Rīgas Tehniskās universitātes Open 2012 izcīnījis 2. vietu "A" turnīrā. 2013. gadā Plovdivā uzvarējis Georgi Tringova memoriālā.35th Bulgarian International Open Chess Championship - Georgi Tringov Memorial 2013 2014. gadā uzvarējis Barselonas starptautiskajā šaha turnīrā Open Internacional de Sants.GM Alexandr Fier winner of Open Internacional de Sants 2015. gadā bijis otrais aiz Džao Dzjuņa tradicionālajā Hastingsas (Anglija) šaha turnīrā. 2023. gada novembrī Daglasā ierindojies 112. vietā "FIDE Grand Swiss" turnīrā.2023 FIDE Grand Swiss

Pārstāvējis Brazīlijas komandu lielākajos komandu šaha turnīros:
 Pasaules šaha olimpiādēs piedalījies 6 reizes (2004-2006, 2010-2016);OlimpBase :: Men's Chess Olympiads :: Alexandr Fier
 Pasaules komandu šaha čempionātā piedalījies 2010. gadā;OlimpBase :: World Men's Team Chess Championship :: Alexandr Fier
 Panamerikas komandu šaha čempionātā piedalījies 2009. gadā. Gan komandu, gan individuālajā vērtējumā izcīnījis zelta medaļas.OlimpBase :: Panamerican Team Chess Championship :: Alexandr Fier

Par panākumiem turnīros FIDE 2004. gadā Fieram piešķīrusi starptautiskā meistara (IM), bet 2007. gadā - starptautiskā lielmeistara (GM) nosaukumu.

 Privātā dzīve 
Precējies ar gruzīnu izcelsmes Francijas šaha lielmeistari Nino Maisuradzi.What it takes to be an Olympian.

 Atsauces 

 Ārējās saites 

Kategorija:1988. gadā dzimušie
Kategorija:Santakatarinā dzimušie
Kategorija:Brazīlijas šahisti